Vaza Barisas
Vaza Barisas (port. Rio Vaza-Barris) – upė šiaurės rytų Brazilijoje, Bahijos ir Seržipės valstijose. Prasideda Itiubos kalnuose, 460 m aukštyje, Uaua miesto apylinkėse. Teka plokščiakalniu į pietryčius. Įteka į Atlanto vandenyną piečiau San Kristovauno, sudaro pelkėtą deltą. Aukštupyje patvenkta, sudarytas Kokorobo tvenkinys (1968 m.). Miestai prie Vaza Bariso: Uaua, Kanudosas, Žeremoabas, Itaporanga d'Ažuda.